CELEX: 62020TN0470
Language: fi
Date: 2020-07-23 00:00:00
Title: Asia T-470/20: Kanne 23.7.2020 – DD v. FRA

12.10.2020   
            
            
               FI
            
            
               Euroopan unionin virallinen lehti
            
            
               C 339/22
            
         
      Kanne 23.7.2020 – DD v. FRA
      (Asia T-470/20)
      (2020/C 339/29)
      Oikeudenkäyntikieli: englanti
      
         Asianosaiset
      
      
         Kantaja: DD (edustajat: asianajajat A. Blot ja L. Levi)
      
         Vastaaja: Euroopan unionin perusoikeusvirasto (FRA)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 11.11.2019 päivätyn FRA:n johtajan päätöksen määrätä kurinpitoseuraamukseksi viraltapano 15.11.2019 lähtien
               
            
                  —
               
               
                  tarvittaessa kumoaa 15.4.2020 päivätyn ja samana päivänä vastaanotetun FRA:n johtajan päätöksen, jolla hylätään kantajan edellä mainitusta päätöksestä 16.12.2019 tekemä valitus
               
            
                  —
               
               
                  velvoittaa maksettavaksi kantajalle korvausta tälle aiheutuneesta aineellisesta vahingosta ja henkisestä kärsimyksestä
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteryhmään, joista ensimmäinen liittyy aineellisiin ja jälkimmäinen menettelyllisiin kysymyksiin, ja suhteellisuusperiaatteeseen.
      Aineelliset perusteet:
      
                  1)
               
               
                  Ensimmäinen aineellinen peruste, jonka mukaan on tehty oikeudellinen virhe ja ilmeinen arviointivirhe – Oikeusvarmuuden periaatteen loukkaaminen – Itävallan tekijänoikeuslain 7 §:n 1 momentin rikkominen – Perusoikeuskirjan 11 artiklan rikkominen
               
            
                  2)
               
               
                  Toinen aineellinen peruste, jonka mukaan on loukattu hyvän hallinnon ja asianmukaisen huolellisuuden periaatteita – Syyttömyysolettaman periaatteen loukkaaminen – Todistustaakka – Tosiseikkojen paikkansapitävyyden osoittamatta jättäminen – Velvollisuus pysyä esitetyissä lausumissa maltillisena
               
            
                  3)
               
               
                  Kolmas aineellinen peruste, jonka mukaan johtaja ei ole nimittävänä viranomaisena toiminut puolueettomasti, neutraalisti ja objektiivisesti – Syyttömysolettaman loukkaaminen – Harkintavallan väärinkäyttö
               
            
                  4)
               
               
                  Neljäs aineellinen peruste, jonka mukaan on tehty ilmeisiä arviointivirheitä.
                  
                              —
                           
                           
                              i. Väitteellä, jonka mukaan kantaja on rikkonut henkilöstösääntöjen 11 artiklaa, ei ole mitään tosiasiallista perustaa.
                           
                        
                              —
                           
                           
                              ii. Väitteellä, jonka mukaan kantaja on rikkonut henkilöstösääntöjen 12 artiklaa, ei ole mitään tosiasiallista perustaa.
                           
                        
                              —
                           
                           
                              iii. Väitteellä, jonka mukaan kantaja on rikkonut henkilöstösääntöjen 21 artiklaa, ei ole mitään tosiasiallista perustaa.
                           
                        
            Menettelyn osalta kantaja vetoaa seuraaviin menettelyllisiin sääntöjenvastaisuuksiin:
      
                  1)
               
               
                  Ensimmäinen menettelyllinen peruste, jonka mukaan hallinnollisen tutkinnan aloittamisen tukena ei ollut edes prima facie -näyttöä ja kurinpitomenettely aloitettiin sääntöjenvastaisesti.
               
            
                  2)
               
               
                  Toinen menettelyllinen peruste, jonka mukaan tutkimuksen suorittaja ei ole noudattanut toimeksiantoa – Vastaajan väitetään rikkoneen myös FRA:n päätöksen N:o 2013/01 (1) 4 artiklan 2 kohtaa ja 7 artiklan 6 kohtaa, asetuksen (EU) 2018/1725 (2) 4 artiklan 1 kohdan a alakohtaa, 4 artiklan 1 kohdan b alakohtaa, 4 artiklan 1 kohdan c alakohtaa, 4 artiklan 1 kohdan d alakohtaa ja 5 artiklan 1 kohdan alakohtaa sekä ennen asetuksen 2018/1725 tulemista sovellettavaksi asetuksen (EY) N:o 45/2001 (3) 4 artiklan 1 kohdan a alakohtaa, 4 artiklan 1 kohdan b alakohtaa, 4 artiklan 1 kohdan c alakohtaa, 4 artiklan 1 kohdan d alakohtaa ja 5 artiklan 1 kohdan a alakohtaa – Lisäksi väitetään jätetyn noudattamatta kumoamistuomion vaikutuksia.
               
            
                  3)
               
               
                  Kolmas menettelyllinen peruste, jonka mukaan tutkimuksen suorittaja ei ole toiminut puolueettomasti, neutraalisti ja objektiivisesti.
               
            
                  4)
               
               
                  Neljäs menettelyllinen peruste, jonka mukaan on loukattu puolustautumisoikeuksia, erityisesti oikeutta tulla kuulluksi – Lisäksi vastaajan väitetään rikkoneen henkilöstösääntöjen liitteessä IX olevia 1 ja 2 artiklaa sekä sen 12 artiklaa.
               
            
                  5)
               
               
                  Viides menettelyllinen peruste, jonka mukaan on loukattu hyvän hallinnon periaatetta ja jätetty noudattamatta huolenpitovelvollisuutta – Lisäksi vastaajan väitetään jättäneen noudattamatta kohtuullista määräaikaa ja rikkoneen henkilöstösääntöjen liitteessä IX olevaa 22 artiklaa.
               
            Lisäksi kantaja esittää toissijaisen kanneperusteen, jonka mukaan suhteellisuusperiaatetta on loukattu.
      
         (1)  Päätös hallinnollisten tutkimusten ja kurinpitomenettelyjen toimittamisesta.
      
         (2)  Luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23.10.2018 annettu Euroopan parlamentin ja neuvoston asetus (EU) 2018/1725 (EUVL 2018, L 295, s. 39).
      
         (3)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EUVL 2001, L 8, s. 1).